Vysoko úsporná hnacia sústava s výkonom až 227 kW/310 k

**Model DAF XD je teraz dostupný s novým motorom PACCAR PX-7**

**Spoločnosť DAF rozšírila svoj populárny rad XD o novú 6,7-litrovú hnaciu sústavu PACCAR PX-7 s výkonom až 227 kW (310 k). „Medzinárodné nákladné vozidlo roka 2023“ s motorom PX-7 je dostupné ako sólo vozidlo 4 x 2 s kabínou** **Day Cab, Sleeper Cab and Sleeper High Cab.**

Nový model DAF XD so 6,7-litrovou hnacou sústavou PACCAR PX-7 (167 kW/230 k – 227 kW/310 k) dopĺňa existujúce verzie „Medzinárodného nákladného vozidla roka 2023“ s 10,8-litrovým motorom PACCAR MX-11 a s výkonom od 220 kW/300 k do 330 kW/450 k. Zákazníci si tak môžu presne vyladiť svoje nákladné vozidlá určené na distribúciu a na profesionálne využitie podľa svojich jednotlivých úloh a požiadaviek. Nová 6,7-litrová hnacia sústava PACCAR PX-7 má o 600 kg nižšiu hmotnosť v porovnaní s taktiež nízkou hmotnosťou hnacieho ústrojenstva MX-11, čo prispieva k špičkovému užitočnému zaťaženiu a palivovej úspornosti.

**Nové vysoko výkonné motory**6,7-litrový 6-valcový motor PACCAR PX-7 sme úplne prepracovali. Najmodernejší motor bez EGR je vybavený novým ľahkým, no mimoriadne odolným blokom z kompaktnej grafitovej ocele (CGI) a liatinovou hlavou valcov, novými piestami s nízkym trením, novým vysoko účinným kompresorom a novým turbodúchadlom. Motor je dostupný so 4 možnosťami výkonu: 167 kW/230 k, 189 kW/260 k, 212 kW/290 k a 227 kW/310 k. Na dosiahnutie vynikajúcich úspor paliva a najvyššieho pohodlia vodiča je maximálny krútiaci moment k dispozícii už pri veľmi nízkych otáčkach motora.

**Automatické prevodovky PowerLine**  
Model DAF XD s motorom PACCAR PX-7 je vybavený novou 8-stupňovou plne automatickou prevodovkou PowerLine, ktorá ponúka optimálne rozloženie prevodových stupňov. Preraďovanie pod zaťažením bez prerušenia krútiaceho momentu umožňuje plynulé radenie a rýchlu odozvu na zmeny polohy plynového pedálu, čo je zárukou bezkonkurenčného pohodlia a jazdných vlastností.  
Nová prevodovka okrem toho zabezpečuje vynikajúcu manévrovateľnosť pri nízkej rýchlosti, ktorú umožňuje funkcia „Urge-to-move“ po uvoľnení brzdového pedála. V kombinácii s optimalizovanými pomermi zadnej nápravy model XD s motorom PX-7 ponúka najvyššiu možnú úsporu paliva, čím ešte viac posilňuje vynikajúcu obchodnú ponuku série DAF XD v distribučnom segmente.

Ako voliteľná výbava je model XD s hnacou sústavou PACCAR PX-7 dostupný aj s výkonnou motorovou brzdou PX, ktorá ponúka maximálny výkon viac ako 200 kW/276 k.

**Vzor v bezpečnosti**Model DAF XD s novou hnacou sústavou PX-7 prirodzene ťaží zo všetkých špičkových vlastností existujúcich modelov XD. Patrí sem prvotriedna bezpečnosť vďaka veľkému čelnému sklu a veľkým bočným oknám s mimoriadne nízko posadenými spodnými hranami okien, ako aj nízka poloha kabíny a voliteľné okno s výhľadom na obrubník pre bezkonkurenčný priamy výhľad. Najlepší možný nepriamy výhľad zabezpečujú jedinečné systémy DAF Corner View a DAF Digital Vision System.

**Pohodlie vodiča**Model XD ponúka vynikajúci prístup pre vodiča a priestrannú kabínu s objemom, ktorý je najväčší vo svojom odvetví.  Vynikajúci rozsah nastavenia sedadla a volantu zaručujú najlepšiu polohu vodiča v tomto segmente. Jazdné vlastnosti a ovládateľnosť profitujú z optimálnej konštrukcie prednej časti podvozka, odpruženia kabíny a zavesenia zadnej nápravy.

S rozšírením svojej populárnej série modelov XD o nový vysoko efektívny motor PACCAR PX-7 spoločnosť DAF ešte viac posilnila svoju pozíciu v segmente distribúcie a profesionálneho využitia a dokáže dať najlepšiu obchodnú ponuku aj v triede do 220 kW/300 k.

**DAF Trucks N.V.** – dcérska spoločnosť globálnej technologickej spoločnosti PACCAR Inc, ktorá navrhuje a vyrába ľahké, stredne ťažké a ťažké nákladné vozidlá. Spoločnosť DAF dodáva kompletný sortiment ťahačov a profesionálnych nákladných vozidiel a dokáže zabezpečiť optimálne vozidlo pre každý druh prepravy. DAF je aj lídrom v poskytovaní služieb, medzi ktoré patria servisné zmluvy MultiSupport, finančné služby od spoločnosti PACCAR Financial a doručovanie prvotriednych dielov od spoločnosti PACCAR Parts.

Málaga, september/október 2024

***Poznámka len pre redaktorov***

Bližšie informácie:

DAF Trucks N.V.

Corporate Communication Department

Rutger Kerstiens, +31 40 214 2874

[www.daf.com](http://www.daf.com)